**29/2024.(II.27.) KOCB számú határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet (a továbbiakban: SZMSZ) 52. § (3) bekezdés 3. pontjában foglalt hatáskörében javasolja a Közgyűlésnek, hogy Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely, 3645 hrsz-ú, kivett közterület megnevezésű ingatlant **Szabó Éva sétánynak** nevezze el.
2. A Bizottság javasolja a Közgyűlésnek, kérje fel a polgármestert és a jegyzőt, hogy az 1. pontban elhatározott közterület elnevezéssel kapcsolatos adatszolgáltatási kötelezettségek teljesítése iránt intézkedjen, a nyilvántartásokon szükséges átvezetésről gondoskodjon, valamint az elnevezés miatt szükségessé váló egyéb intézkedéseket tegye meg, és a lakosságot a közterület elnevezéséről az önkormányzati hetilap és a városi televízió útján értesítse.

**Felelős:** Dr. Nemény András polgármester

Putz Attila, a Bizottság elnöke

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője)

**Határidő:** a Közgyűlés 2024. február 29-i ülése